38 



guran, nestalan. Mužjak ne pusti ženku dotle, dok ona ne svine 

 svoj abdomen i kraj njegov ne privede do drugog abdominalnog 

 koluta mužjaka, koji ga hitinoznim pločicama, koje se tu nalaze, 

 čvrsto zgrabi i iz spremišta sjemena (vesicula seminalis), koje se tu 

 u poznatom bulbusu nalazi, u vaginu spermatozoide uštrcne. 



Tako ih je dugo vidjeti, gdje spojeni donekle u srcolikom 

 obliku u zraku lebde ili se katkad, da se odmore, na koju biljku 

 spuste. Erichson u Wieginanns Archiv für Naturgeschichte 

 g. 1841. II. Bericht über die Leistungen in der Entomologie 

 während des Jahres 1840. pag. 199., doduše tvrdi, da Agrio- 

 nidae lete sa spruženim tijelom i da kopulaciju opetuju uvijek, 

 kada sjednu, što i Siebold u Germars Zeitschrift für Entomo- 

 logie g. 1840. Über die Fortpflansungsweise der Libellulinen 

 pag. 432. tvrdi, ali ja moram kazati, da sam ih nebrojeno puta 

 vidio letjeti spojene u srcolikom obliku, a često i sjednu. Libellu- 

 lidae obično lete sa spruženim tijelom, a samo katkad prigne 

 ženka kraj abdomena do drugoga koluta mužjaka pa ga onda 

 opet ispruži. Ovo se više puta događa pa po tom sudim, da se 

 i kopulacija opetuje. 



Da li traje kopulacija dugo i da li jedan mužjak više ženka 

 oplodi ili samo jednu i obratno, da li jedna ženka prima više 

 mužjaka ili samo jednog, veoma je teško kod tako nemirnog ži- 

 vota ovih kukaca konstatovati, pa za to nemamo do sad ni- 

 jednog sigurnog podatka. 



Interesantna je i ta činjenica, da često nalazimo u kopula- 

 ciji individue, koji još nemaju boja, što ih imaju za zrelosti. 



Prvi je proučavao i opisao kopulaciju Reaumur. Burmeister 

 i u opće stariji autori nijesu mogli pojmiti, da je to, što sam 

 sad prikazao, pravi coitus, nego su mislili, da je to ljubavna 

 kakva igra ili, kako je Rathke htio dokazati, samo priprava za 

 kopulaciju, jer nijesu mogli razumjeti, za što je kraj abdomena 

 ženke spojen sa drugim kolutom abdomena mužjaka, dok i nje- 

 gova spolovila ističu na kraju zatka. Kasnije se istom dokazalo, 

 što je sada već opće priznato, da se na drugom abdominalnom 

 kolutu mužjaka nalazi vesicula seminalis, spremište za sjeme, 

 koje je za vrijeme parenja puno spermatozoida i koje si nmžjak 

 prije toga sam napuni, da mu za kopulacije sadržaj isprazni u 

 vaginu ženke. 



